smcproject/ml-wiki-sentences huggingface dataset:
തൃശ്ശൂർ ജില്ലയിലെ വടക്കാഞ്ചേരിയിൽനിന്നും  കുണ്ടന്നൂർ, ചിറ്റണ്ട, വരവൂർ, ദേശമംഗലം വഴിയും (ദൂരം 20 കിലോ മീറ്റർ), ഷൊറണൂരിൽ നിന്നും ചെറുതുരുത്തി, പള്ളം, ദേശമംഗലം വഴിയും (11 കിലോ മീറ്റർ), പട്ടാമ്പി/കുന്നംകുളം ഭാഗത്തുനിന്നും വരുന്നവർ പട്ടാമ്പി കൂട്ടുപാതയിൽ നിന്നും ആറങ്ങോട്ടുകര , ദേശമംഗലം വഴിയും കൊണ്ടയൂർ കുടപ്പാറ അമ്പലത്തിലെത്താം.
കാരക്കാട്  റെയിൽവേ സ്റ്റേഷനിൽ നിന്നും നടന്നു ഭാരതപ്പുഴ കടന്നും  കൊണ്ടയൂർ കുടപ്പാറ അമ്പലത്തിലെത്താം.
മഴക്കാലത്ത് തോണി സൌകര്യം ഉണ്ട്.
ഉത്സവങ്ങൾ.
കുടപ്പാറ ഭഗവതി ക്ഷേത്രത്തിലെ പ്രധാന ഉത്സവങ്ങൾ കുംഭമാസത്തിലെ (ഫെബ്രുവരി - മാർച്ച്) ഒരു വെള്ളിയാഴ്ച നടക്കുന്ന പൂരവും   മിഥുന മാസത്തിലെ (ജൂൺ - ജൂലൈ) ചിത്ര നാളിൽ നടത്തപ്പെടുന്ന പിറന്നാളാഘോഷവുമാണ്.
ക്ഷേത്രത്തിലെ പ്രധാന പരിപാടികളുടെ വിവരണം താഴെ കൊടുക്കുന്നു.
പൂരം.
കുടപ്പാറ പൂരം വർഷങ്ങൾക്ക് മുമ്പ് പറയർ സമുദായക്കാർ കെട്ടിയാടിക്കൊണ്ടിരുന്ന വേലയാണ് പിൽകാലത്ത് സാർവജനിക കുടപ്പറ പൂരമായി വിപുലപ്പെടുത്തപ്പെട്ടത്.
കൊണ്ടയുർ കിഴക്കുമുറി, കൊണ്ടയുർ പടിഞ്ഞാറ്റുമുറി ദേശക്കാരുടെ പൂരവും, അതേ ദേശക്കാരുടെ ഹരിജൻ പൂരവും, കാഞ്ഞിരക്കോട്ട് കോളനി കാളവേലയും, പറയരുടെ ദാരികനും കാളിയും വരവും ചേർന്നതാണ് കുടപ്പാറ പൂരം.
20 ആനകളും, തായമ്പകയും, പഞ്ചവാദ്യവും, പാണ്ടിമേളവും, കാവടിയും, അലങ്കാരക്കാളകളും, പൂതൻ, തിറ , വെള്ളാട്ട്, കരിങ്കാളി, മറ്റ് ദേവതാ വേഷങ്ങളും ചേർന്ന ദൃശ്യവിസ്മയമാണ് കുടപ്പാറ പൂരം.
മധ്യകേരളത്തിലെ പ്രസിദ്ധമായ മറ്റുപൂരങ്ങളേപ്പോലെ തന്നെ ഇവിടെയും ഗംഭീര വെടിക്കെട്ട് / കരിമരുന്നു പ്രയോഗം അരങ്ങേറാറുണ്ട്.
വെടിക്കെട്ട് കാണുന്നതിനായി വിശാലമായ പാടശേഖരം പ്രത്യേകം കെട്ടിയൊരുക്കി സുരക്ഷാ സംവിധാനങ്ങൾ പാലിച്ചു കൊണ്ടാണ്  സൌകര്യമൊരുക്കുന്നത്.
പിറന്നാൾ.
2008ലെ സുവർണ്ണ പ്രശ്നാനന്തരം ഭഗവതിയുടെ പുന: പ്രതിഷ്ഠ നടത്തുക ഉണ്ടായി.
പിന്നീടുള്ള വർഷങ്ങളിൽ ആ ദിവസം കുടപ്പാറ അമ്മയുടെ പിറന്നാളായി ആഘോഷിക്കാൻ തുടങ്ങി.
കുടപ്പാറമ്മയുടെ പിറന്നാൾ എല്ലാ വർഷവും മിഥുന മാസത്തിൽ ചിത്ര നാളിൽ നടത്തപ്പെടുന്നു.
വിശേഷാൽ പൂജകളുടെ പുറമേ അന്നേ ദിവസം ഭക്തജനങ്ങൾക്ക് പ്രസാദമായി പിറന്നാൾ സദ്യ നല്കി വരുന്നു.
കുടപ്പാറ ഭഗവതിയുടെ ഈ തിരുനാളാഘോഷത്തിൽ പങ്കെടുക്കാൻ ആയിരങ്ങളാണ് കുടപ്പാറയിലേക്ക് ഒഴുകിയെത്തുന്നത്.
മണ്ഡലകാലാഘോഷം.
വൃശ്ചികം ഒന്നു മുതൽ നാൽപ്പത്തെട്ട് ദിവസം അമ്പലത്തിൽ ദിവസവും നിറമാലയും ചുറ്റുവിളക്കും ഭക്തജനങ്ങൾ നേർച്ചയായി കഴിപ്പിക്കാറുണ്ട്.
നാൽപ്പത്തൊന്നാം ദിവസം പടിഞ്ഞാറ്റുമുറി പൂരാഘോഷ കമ്മിറ്റിയും നാൽപ്പത്തെട്ടാം നാൾ കിഴക്കുമുറി പൂരാഘോഷക്കമ്മിറ്റിയും വിശേഷാൽ നിറമാലയും ചുറ്റുവിളക്കും നടത്തുന്നു.
കുടപ്പാറ  ഭഗവതിയുടെ ചരിത്രത്തെ പറ്റി വ്യക്തമായ രേഖകളൊന്നും നിലവിലില്ല.
ആകെയുള്ളത് വാമൊഴിയായി പകർന്നുകിട്ടിയതും ക്ഷേത്രജ്ഞരുടെ ഗണിതത്തിൽ തെളിഞ്ഞതും ആയ വിവരങ്ങൾ മാത്രമേയുള്ളൂ.
കുറച്ചെങ്കിലും സ്വീകാര്യമായ ഒരു ഭാഷ്യം ഇതാണ്.
പണ്ട് പണ്ടാരത്തിൽ, നമ്പ്രത്ത് എന്ന രണ്ടു നായർ തറവാട്ടിലെ കാരണാവർമാർ പുഴക്കക്കരെ ഉള്ള വാണിയംകുളം ചന്തയ്ക്ക് ഉരുക്കളെ വാങ്ങാൻ പോയി.
ഉരുക്കളെയും വാങ്ങി വരുന്ന വഴിമദ്ധ്യേ അവർ ജീർണ്ണിച്ചു കിടക്കുന്ന ഒരു അമ്പലപ്പറമ്പിലെ ആൽമരത്തിന് ചുവട്ടിൽ വിശ്രമിക്കാനിരുന്നു.
ഒന്നു മയങ്ങുകയും ചെയ്തു.
ക്ഷീണം മാറ്റി വീണ്ടും നടപ്പ് തുടർന്ന അവർ കൂമ്പൻ പാറക്കല്ലിനടുത്തുള്ള  കയത്തിൽ കുളിക്കാനിറങ്ങി.
കന്നുകളെ  കഴുകി കയറ്റി കുളിയും കഴിഞ്ഞു പണ്ടാരത്തിലെ കാരണവർ കുടയുമെടുത്ത് സ്വന്തം വീട്ടിലേക്ക് പോയി.
പുഴക്കരയിൽ തന്നെ വീടുള്ള നമ്പ്രത്ത് തറവാട്ടിലെ കാരണവർ കുളികഴിഞ്ഞു  കന്നുകളെയും കൊണ്ട്  പോകനൊരുങ്ങിയപ്പോഴാണ് വിചിത്രമായ ആ ആനുഭവം ഉണ്ടായത്,  തന്റെ ഓലക്കുട പാറയിൽ നിന്നും ഇളകുന്നില്ല.
കുറെ ശ്രമിച്ചിട്ടും കുട വിട്ടു വരാത്തതിനാൽ കുടയെ പാറയിൽ തന്നെ വിട്ടു അദ്ദേഹം വീട്ടിലേക്ക് പോയി.
പിറ്റേദിവസം അദ്ദേഹം പണ്ടാരത്തിൽ തറവാട്ടിലെ കാരണവരെ കാണാനായി പോയി.
ആ  സമയത്ത് അവിടെയും ചില വിസ്മയങ്ങൾ നടക്കുന്നുണ്ടായിരുന്നു.
മച്ചിൽ വച്ചിരുന്ന കുട വിറക്കുകയും ഇളകുകയും ചെയ്യുന്നു.
രണ്ടു കാര്യങ്ങൾക്കും തമ്മിൽ ബന്ധമുണ്ടെന്ന് തോന്നിയതിനാൽ വേഗം ഒരു ദൈവജ്ഞനെ കണ്ടു പ്രശ്നം വയ്പ്പിച്ചു .
കന്നുകളെയും കൊണ്ട് വരുന്ന വഴിയിൽ വിശ്രമിച്ച അമ്പലത്തിലെ ദേവി ഇവരുടെ കൂടെ പുറപ്പെട്ട് പോന്നതാണെന്നും അതിപ്പോൾ കുടയുറച്ച കൂമ്പൻ പാറക്കടിയിൽ ജലത്തിലും , കുടയിളകിയ മച്ചിലും ആയി സാന്നിധ്യം  ഉണ്ടായിരിക്കുന്നു വെന്നും പ്രശ്നവശാൽ വെളിവായി.
രണ്ടു തറവാട്ടിലും അന്ന് മുതൽ ഭഗവതിയെ കുലദൈവമായി ആരാധിച്ചുതുടങ്ങി .
കുടയിൽ വന്നു പാറയിൽ വസിച്ച ദേവിയാണ് പിന്നീട് കുടപ്പാറമ്മ എന്ന പേരിൽ ആരാധിക്കപ്പെട്ടു തുടങ്ങിയത്.
ഭഗവതിയുടെ കുടപ്പാറയിലെ വാസത്തെക്കുറിച്ച് പ്രചാരത്തിലിക്കുന്ന മറ്റൊരു വാമൊഴി കൂടിയുണ്ട്.
പാടത്തെ പണികഴിഞ്ഞു കന്നുകളെ പുഴയിൽ കൊണ്ടുവന്നു കഴുകി ദാഹവും മാറ്റി കൊണ്ടുപോകാറുള്ള നമ്പ്രത്ത് തറവാട്ടിലെ കാരണവർ ചില ദിവസങ്ങളിൽ കന്നുകളിൽ ഒന്നിനെ ഇടക്കിടക്ക് കാണാതാവുന്നു.
ഇതിന്റെ രഹസ്യം തേടിയപ്പോഴാണ്  ഒരു പോത്ത്  ഇടക്കിടക്ക് കയത്തിൽ മുങ്ങിയാൽ വരാൻ സമയമെടുക്കുന്നു എന്നു മനസ്സിലാക്കിയത്.
ഒരു ദിവസം കാരണവർ പോത്തിനെ വെള്ളത്തിലിറക്കിയപ്പോൾ അതിന്റെ വാലിൽ പിടി കൂടി, കാരണവരെയും കൊണ്ട് പോത്ത് കയത്തിൽ മുങ്ങി.
കയത്തിന്റെ അടിയിലെ ഏതോ രഹസ്യ മാർഗ്ഗത്തിലൂടെ  പോത്ത് കാരണവരെ വിസ്മയകരമായ ഒരു ലോകത്തെത്തിച്ചു.
അതൊരു പാതാള അമ്പലമായിരുന്നത്രേ.
അവിടുത്തെ ഊട്ടുപുരയുടെ പുറകിൽ പോയി ഇലയും മറ്റും തിന്നാനാണ് പോത്തിന്റെ ഈ പോക്കെന്ന് കാരണവർക്ക് മനസ്സിലായി.
കാരണവർ സ്ഥലം നടന്നു കാണുന്ന തിരക്കിൽ പോത്തിനെ മറന്നു.
അടുത്ത തവണ പോത്ത് വന്നപ്പോഴേക്കും കാരണവർ അതൊരു ജലവാസി യായ ഒരു ഭഗവതി ക്ഷേത്രം ആണെന്നും നിത്യ പൂജയുള്ള സ്ഥലമാണെന്നുമൊക്കെ മനസ്സിലാക്കി.
പോത്തിന്റെ വാലിൽ പിടിച്ച് കാരണവർ വീണ്ടും കടവത്ത് പൊങ്ങിവന്നു.
തുവർത്തി വീട്ടിലേക്ക് നടന്നപ്പോൾ അവിടെയോരാൾക്കൂട്ടം.
മാറിനിന്നു എന്താണെന്ന് കാരണവർ അന്വേഷിച്ചു.
അന്നേക്കു കാരണവർ പോയിട്ടു 16 ദിവസം ആയത്രേ, കാരണവർ പുഴയിൽ വീണു മരിച്ചെന്നു കരുതി അടിയന്തരം നടക്കുകയാണവിടെ.
തന്നെ കണ്ട ആളോടു താൻ മരിച്ചിട്ടില്ലെന്നും, ഇത് തന്റെ പിറന്നാൽ സദ്യ ആയി കരുതണമെന്നും, താൻ കാശിക്ക് പോകുകയാണെന്നും പറഞ്ഞു പുറപ്പെട്ട് പോയി .
അദ്ദേഹത്തെപറ്റി പിന്നെ വിവരമൊന്നും കിട്ടിയില്ല.
വഴിപാടുകൾ.
കുടപ്പാറയിലെ പ്രധാന വഴിപാടുകൾ ഇവയാണ് .
നിറമാല
നിറമാലയും ചുറ്റുവിളക്കും ഭഗവതിക്ക് വൈകുന്നേരങ്ങളിൽ അർപ്പിക്കുന്നു.
കഴിവിനനുസരിച്ച് പായസവും ഉണ്ടാകും.
നിവേദിച്ച പായസം സന്നിഹിതരായ ഭക്ത ജനങ്ങൾക്ക് പ്രസാദമായി നല്കുന്നു.
ഇതിലേക്ക് വേണ്ട സാധനങ്ങൾ ഈ പൂജ കഴിക്കുന്നവർ വാങ്ങി ഏൽപ്പിക്കുന്ന പതിവാണ് നിലവിലുള്ളത്.
വെടി വഴിപാട്
ചൊവ്വ , വെള്ളി , ഞായർ ദിവസങ്ങളിൽ നടത്തുന്ന കതിനാവെടി യുടെ വഴിപാടാണു അമ്മക്ക് പ്രിയമുള്ള മറ്റൊന്നു.
കാര്യ സാധ്യത്തിനും വിഘ്നങ്ങളകറ്റുന്നതിനും പ്രാർത്ഥിക്കുന്നതാണ് ഇത്.
തുലാഭാരം
തുലാഭാരം വഴിപാടു നേരത്തെ അറിയിച്ചു അമ്പലം തുറന്നിരിക്കുമ്പോൾ നടത്തുന്നതിന് സൌകര്യമുണ്ട്.
സാധന സാമഗ്രികൾ ഭക്തർ കൊണ്ടുവരണം .
നടയ്ക്കിരുത്തൽ
പശു , ആട് , കോഴി എന്നിവയെ അമ്മക്ക് സമർപ്പിക്കാറുണ്ട് .
അവ ലേലം ചെയ്തു കിട്ടുന്ന പണം അമ്പലത്തിലേക്ക്  മുതൽ കൂട്ടുന്നു.
പറ ചെരിയൽ
ഉത്സവ സമയങ്ങളിൽ അമ്പലത്തിൽ പറ ചെരിയുന്നതിനുള്ള സംവിധാനമുണ്ട്.
മറ്റ് വഴിപാടുകൾ
പുഷ്പാഞ്ജലി, വിളക്കും മാലയും, പട്ടു ചാർത്തൽ, ആദിയായ വഴിപാടിനങ്ങൾ നടത്തുന്നതിനും സൌകര്യമുണ്ട്.
പിറന്നാൾ അവസരത്തിൽ അന്നദാനത്തിനുള്ള അരി, പച്ചക്കറി ആദിയായവ നടയ്ക്കു സമർപ്പിക്കുകയും ചെയ്യാവുന്നതാണ് .
ചിത്രശാല കുടപ്പാറ അമ്പലം അമ്പലത്തിൻറെ ഉൾവശം തിടമ്പ് വച്ച കൊമ്പൻ പഞ്ചവാദ്യം എഴുന്നള്ളിപ്പുകൾ എഴുന്നള്ളിപ്പുകൾ എഴുന്നള്ളിപ്പുകൾ എഴുന്നള്ളിപ്പുകൾ ദാരികനും കാളിയും പാണ്ടിമേളം കാവടിയാട്ടം കാവടിയാട്ടം കാളവേല കാളവേല കാളവേല കാളവേല പ്രാചീന കലാ വേഷങ്ങൾ കൂട്ടി എഴുന്നള്ളിപ്പ് കെട്ടുകാളകൾ രാത്രിയിൽ കുടപ്പാറ അംമ്പലം രാത്രിയിൽ
കുടമരം ഇംഗ്ലീഷ് വിലാസം https://ml.wikipedia.org/wiki/Maesopsis_eminii
ആഫ്രിക്കൻ സ്വദേശിയായ ഒരു വൃക്ഷമാണ് കുടമരം , (Umbrella tree).
( ശാസ്ത്രീയനാമം : Maesopsis eminii ) .
പലരാജ്യങ്ങളിലേക്കും വ്യാപിപ്പിച്ചിട്ടുള്ള ഈ വൃക്ഷം ഏകദേശം 150 വർഷത്തോളം നിലനിൽക്കും.
ഇതിൻറെ ഇലകൾ കാലിത്തീറ്റയായി ഉപയോഗിക്കാം.
പെട്ടെന്നു വളരുന്ന് കുടമരം നല്ല വിറക് നൽകാറുണ്ട്.
കർണാടകത്തിൽ നടത്തിയ പരീക്ഷണങ്ങളിൽ വിത്തിൽ നിന്നും ഭക്ഷ്യയോഗ്യമായ എണ്ണ ലഭിക്കുന്നതായി കണ്ടെത്തിയിട്ടുണ്ട്.
പലവിധത്തിലുമുള്ള ഔഷധഗുണങ്ങളുള്ള ഒരു മരമാണ് കുടമരം.
അലങ്കാരവൃക്ഷമായും തണൽവൃക്ഷവുമായെല്ലാം ഈ മരം നട്ടുവളർത്തിവരുന്നു .
കാപ്പിത്തോട്ടങ്ങളിൽ തണൽവൃക്ഷമായി കേരളത്തിൽ നട്ടുവളർത്തുന്നുണ്ട് .
പക്ഷികളും കുരങ്ങന്മാരുമാണ് വിത്തുവിതരണം നടത്തുന്നത്.
വിത്തിന് നല്ല ജീവനക്ഷമതയുണ്ട് .
വേഗം വളരുന്നതിനാൽ നശിച്ചകാടുകളുടെ പുനർജീവനത്തിനായി നട്ടുവളർത്താൻ കഴിയും .
Charaxes lactetinctus ശലഭത്തിന്റെയും Neopolyptychus serrator നിശാശലഭത്തിന്റെയും Ceroplesis militaris വണ്ടിന്റെയും ലാർവകൾ തിന്നുന്ന ഇലകളിൽ ഒന്ന് കുടമരത്തിന്റെയാണ്.
അവലംബം പുറത്തേക്കുള്ള കണ്ണികൾ കൂടുതൽ അറിവുകൾ Archived 2012-11-28 at the Wayback Machine .
വിക്കിസ്പീഷിസിൽ Maesopsis eminii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Maesopsis eminii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുടമാളൂർ ഇംഗ്ലീഷ് വിലാസം https://ml.wikipedia.org/wiki/Kudamaloor കുടമാളൂർ കുടമാളൂർ 9°37′03″N 76°30′06″E ﻿ / ﻿ 9.6176°N 76.5017°E ﻿ / 9.6176; 76.5017 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കോട്ടയം ഭരണസ്ഥാപനം(ങ്ങൾ) ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 686017 + സമയമേഖല UTC +5:30 പ്രധാന ആകർഷണങ്ങൾ കുടമാളൂർ ഫൊറോന പള്ളി
കേരളത്തിലെ കോട്ടയം ജില്ലയിലെ ഒരു ഗ്രാമം ആണ് കുടമാളൂർ .
മിനുക്ക് വേഷങ്ങളിലും കേമനായിരുന്നു കേൾവികേട്ട കഥകളി നടൻ കലാമണ്ഡലം കുടമാളൂർ കരുണാകരൻ നായരുടെ നമത്തിലും ഭാരതത്തിലെ ആദ്യ വനിത വിശുദ്ധയായ അൽഫോൻസാമ്മയുടെ നാമത്തിലും കുടമാളൂർ ഗ്രാമം പ്രസിദ്ധമാണ്.
കുടമാളൂരിലെ അൽഫോൻസാമ്മയുടെ ജന്മഗൃഹമായ മുട്ടത്തു പാടം വീട്, അൽഫോൺസാമ്മയെ ജ്ഞാനസ്നാനം നടത്തിയ സെന്റ് മേരീസ് ഫെറോന പള്ളി തുടങ്ങിയവ ഇവിടത്തെ പ്രശസ്തമായ തീർത്ഥാടനകേന്ദ്രമാണ്.
ആരാധനാലയങ്ങൾ സെന്റ്‌ മേരീസ് ഫൊറോനാ പള്ളി
വിശുദ്ധ അൽഫോൻസാമ്മയുടെ ജ്ഞാനസ്നാനം നടത്തിയ ദേവാലയതമാണ് കുടമാളൂർ ഉള്ള സെന്റ് മേരീസ് ഫെറോന പള്ളി.
കോട്ടയം ജില്ലയിലെ ചങ്ങനാശ്ശേരി സീറോ മലബാർ കത്തോലിക്കാ അതിരൂപതയിൽ ആണ് കുടമാളൂർ ഇടവകയിൽ ദേവാലയം.
പ്രധാന വ്യക്തികൾ കുടമാളൂർ ജനാർദ്ദനൻ - പുല്ലാങ്കുഴൽ വിദഗ്ദ്ധൻ കുടമാളൂർ അപ്പുക്കുട്ടൻ - കഥകളി നടൻ കുടമാളൂർ കരുണാകരൻ നായർ - കഥകളി ആചാര്യൻ ചിത്രശാല അവലംബം
കുടമാളൂർ അപ്പുക്കുട്ടൻ ഇംഗ്ലീഷ് വിലാസം https://ml.wikipedia.org/wiki/Kudamaloor_Appukuttan കുടമാളൂർ അപ്പുക്കുട്ടൻ
കഥകളി നടനും നൃത്താധ്യാപകനും ക്ഷേത്രകലകളുടെ ഉപാസകനുമായിരുന്നു കുടമാളൂർ അപ്പുക്കുട്ടൻ (മരണം :1 ജൂലൈ 2013).
ഏഴ് ക്ഷേത്രകലാരൂപങ്ങളെ കോർത്തിണക്കി 'സപ്തകലാസംഗമം' എന്ന പേരിൽ രംഗത്തവതരിപ്പിച്ചത് ശ്രദ്ധിക്കപ്പെട്ടു.
2012 ൽ കേരള സംഗീത നാടക അക്കാദമി ഗുരുപൂജാ പുരസ്കാരം നൽകി ആദരിച്ചിട്ടുണ്ട്.
പ്രശസ്ത കഥകളി ഗായകനായ കോലപ്പള്ളിൽ കേശവപിള്ളയുടെ മകനാണ്.
പതിനാറാം വയസ്സിൽ കളിയരങ്ങിലെത്തി.
കഥകളി ആചാര്യൻ കുടമാളൂർ കരുണാകരൻ നായരുടെ ശിഷ്യഗണത്തിലെ പ്രധാനിയായിരുന്നു അപ്പുക്കുട്ടൻ.
സ്ത്രീവേഷങ്ങളായിരുന്നു ഏറെയും അവതരിപ്പിച്ചത്.
‘വിജയനൃത്തരംഗ’മെന്ന സ്വന്തം കലാഗ്രൂപ്പ് വഴി നിരവധി നൃത്തനാടകങ്ങളും ബാലകളും രചിച്ച് ചിട്ടപ്പെടുത്തി അരങ്ങിലെത്തിച്ചു.
ക്ഷേത്രകലകൾക്ക് വേണ്ടിമാത്രമായി ‘സപ്തകലാസംഗമ’മെന്ന കലാഗ്രൂപ്പും രൂപീകരിച്ചു പ്രവർത്തിച്ചു.
ക്ഷേത്രകലകളായ സോപാന സംഗീതനൃത്തം, ചാക്യാർകൂത്ത് , ഓട്ടന്തുള്ളൽ , കുറത്തിയാട്ടം , മോഹിനിയാട്ടം , സർപ്പംപാട്ട് , കുചേലവൃത്തം കഥകളി എന്നിവക്കുവേണ്ടിയാണ് കലാസംഗമം രൂപവത്കരിച്ചത്.
സപ്തനൃത്തങ്ങളുടെ മേഖലയിലെ പ്രവർത്തനത്തിനാണ് കേരള സംഗീത നാടക അക്കാദമി പുരസ്കാരം ലഭിച്ചത്.
പുരസ്കാരങ്ങൾ കേരള സംഗീത നാടക അക്കാദമിയുടെ ഗുരുപൂജ അവാർഡ്(2012) ആർട്സ് കൾച്ചറൽ മൂവ്മെൻറ് ഓഫ് ഇന്ത്യയുടെ കലാരത്ന അവാർഡ് നാട്യശ്രീ അവാർഡ് ഇൻസ്റ്റിറ്റ്യൂട്ട് ഓഫ് ക്ളാസിക്കൽ ഡാൻസ് ആൻഡ് മ്യൂസിക് അവാർഡ് അവലംബം ↑ {{ cite web }} : Check date values in: | accessdate= ( help ) ↑ {{ cite news }} : Check date values in: | accessdate= ( help )
കുടപ്പന ഇംഗ്ലീഷ് വിലാസം https://ml.wikipedia.org/wiki/Corypha_umbraculifera
ഒരു ഒറ്റത്തടി വൃക്ഷമാണ്‌ കുടപ്പന (Talipot Palm).
( ശാസ്ത്രീയനാമം : Corypha umbraculifera ) .
കുടയുണ്ടാക്കാനായി ഇതിന്റെ ഓലകൾ (പട്ടകൾ) ഉപയോഗിച്ചിരുന്നതുകൊണ്ടാണ്‌ ഇതിന്നു കുടപ്പന എന്ന പേർ വന്നത്.
വീടുകളുടെ മേൽക്കൂര മേയാനായി ഇതിന്റെ ഓലകൾ വ്യാപകമായി പണ്ട് ഉപയോഗിച്ചിരുന്നു.
കേരളത്തിൽ ആദ്യ കാലങ്ങളിൽ എല്ലാവരും ‍ ഉപയോഗിച്ചിരുന്നത് ഇതിന്റെ പട്ടകൾ കൊണ്ടുണ്ടാക്കിയ കുടകളായിരുന്നു.
ഇതുപയോഗിച്ചുണ്ടാക്കുന്ന കുടകൾ കാർഷികമേഖലയിൽ ഇന്നും ഉപയോഗിച്ചുവരുന്നുണ്ട്.
തൊപ്പിക്കുടകൾ  പുരുഷന്മാരും കുണ്ടൻകുടകൾ കുനിഞ്ഞു നിന്നു പാടങ്ങളിൽ ജോലി ചെയ്യുന്ന സ്ത്രീകളും ഉപയോഗിക്കുന്നു.
അനുഷ്ഠാനപരമായ ആവശ്യങ്ങൾക്കും അലങ്കാരാവശ്യത്തിനും ഇപ്പോഴും ഇതുകൊണ്ട് കുടകൾ ഉണ്ടാക്കാറുണ്ട്.
കേരളത്തിന്റെയും കർണ്ണാടകത്തിന്റെയും തീരപ്രദേശങ്ങളിലേ കുടപ്പന കാണുന്നുള്ളൂ.
കുടപ്പനയുടെ തൈ വിവരണം
ഇതിന്ന് മറ്റു പനകളെ അപേക്ഷിച്ച് വളർച്ചനിരക്ക് വളരെ കുറവാണ്‌.
ഉയരം 20 മുതൽ 30 മീറ്റർ വരെ വയ്ക്കുന്നു.
കുടപ്പനകളുടെ ഇലകൾക്ക് അവ നിലത്തു വിടർത്തിയിട്ടാൽ മൂന്നു മീറ്റർ വരെ വ്യാസം കണ്ടേക്കാം.
അവയുടെ തണ്ടുകൾക്കു രണ്ടു മീറ്ററോളം നീളം കാണും.
താരതമ്യേന നിവർന്നു മുകളിലേക്കായാണ്‌ തണ്ടുകൾ നിലകൊള്ളുക.
ഇലയുടേയും തണ്ടിന്റേയും നിറം കടുത്ത പച്ചയാണ്‌.
വണ്ണവും കൂടുതലുണ്ടാകും.
എല്ലാ പനവർഗ്ഗങ്ങളിലുമെന്നപോലെ തണ്ടിന്റെ രണ്ടരികിലും മുള്ളുകളുടെ നിരയുണ്ട്.
ഇലകൾക്ക് ബലം കുറവാണ്‌.
ഇവയുടെ ഇലകൾ കോട്ടി കമഴ്ത്തി വച്ച കുമ്പിൾ പോലെയാക്കി നരിച്ചീറുകൾ ( ചെറിയ ഇനം കടവാതിലുകൾ) താവളമാക്കാറുണ്ട്.
ആനന്ദാശ്രമമുറ്റത്തെ കുടപ്പന പൂത്തുനിൽക്കുന്ന കുടപ്പന
പനജാതിയിൽപ്പെട്ട എല്ലാ വൃക്ഷങ്ങളേയും പോലെ ഈ മരത്തിന്റെയും മുകളറ്റത്താണ്‌  "ഓലകൾ" കാണപ്പെടുന്നത്‌.
കുടപ്പന ഒരിക്കൽ മാത്രം, അതായത് അതിന്റെ ജീവിതാന്ത്യത്തിൽ മാത്രമാണ് പുഷ്പിക്കുന്നത്.
ഇതിലൂടെ അനേകായിരം വിത്തുകൾ വ്യാപകമായി വിതരണം ചെയ്യപ്പെടുന്നു.
പുഷ്പിക്കുന്ന പന സാവധാനം അവസാന ഓലകളും പൂത്തണ്ടും നശിച്ച് തായ്ത്തടി ജീർണ്ണിച്ച് പൂർണ്ണമായും നശിക്കുന്നു.
അവലംബം പുറത്തേക്കുള്ള കണ്ണികൾ‌ http://www.biotik.org/india/species/c/coryumbr/coryumbr_en.html Archived 2016-03-04 at the Wayback Machine .
കൂടുതൽ വിവരവും കാണുന്ന ഇടങ്ങളും വിവിധയിനം പനകൾ വിക്കിസ്പീഷിസിൽ Corypha umbraculifera എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Corypha umbraculifera എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുടപ്പനമൂട് ഇംഗ്ലീഷ് വിലാസം https://ml.wikipedia.org/wiki/Kudappanamoodu കുടപ്പനമൂട്
തിരുവനന്തപുരം ജില്ലയിൽ തമിഴ്നാടിനോട് അടുത്ത് സ്ഥിതി ചെയ്യുന്ന ഒരു മലയോര ഗ്രാമമാണ് കുടപ്പനമൂട് .
തിരുവിതാംകൂർ രാജാക്കന്മാരുടെ കാലത്ത് ഇവിടം കോവിലൂർ എന്നാണ് അറിയപ്പെട്ടിരുന്നത്.
തമിഴ്നാട് , നാഗൂർ , മധുരെ, തകല മുതലായ ചെറുപട്ടണങ്ങളിൽ നിന്ന് കൃഷിക്കും കച്ചവടത്തിനുമായി കുടിയേറിയവർ ആണ് ഇവിടെ വസിക്കുന്ന ഭൂരിപക്ഷം ജനങ്ങളും.
1910-ന്റെ തുടക്കത്തിൽ മധ്യതിരുവിതാംകൂറിൽ നിന്നും മലബാറിൽ നിന്നും ഇവിടെ കുടിയേറ്റം നടന്നിട്ടുണ്ട്.
കുടിയേറ്റ ഗ്രാമം ആയതിനാൽ സംസാര ഭാഷാശൈലി പ്രകടമായി തന്നെ തിരുവനന്തപുരം ഭാഷാശൈലിയുമായി വ്യത്യസ്തമാണ്.
മലമ്പനി പടർന്നുപിടിച്ചതിനെ തുടർന്ന് നിരവധിപേർ ഇവിടം ഉപേക്ഷിച്ചിരുന്നു.
സംസ്ഥാനപാത 3 (കേരളം) ഇത് വഴി പോകുന്നുണ്ട്.
കുടപ്പനക്കുന്ന് കുന്നത്ത് മഹാദേവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Kudappanakunnu_Mahadeva_Temple
കേരളത്തിലെ തിരുവനന്തപുരം നഗരത്തിൽ സ്ഥിതിചെയ്യുന്ന അതിപുരാതന ക്ഷേത്രമാണ് കുടപ്പനക്കുന്ന് കുന്നത്ത് മഹാദേവക്ഷേത്രം .
കുന്നിൻ മുകളിൽ സ്ഥിതിചെയ്യുന്നതുകൊണ്ടാവാം കുന്നത്ത് ക്ഷേത്രം എന്നും, നൂറ്റെട്ട് ശിവാലയ നാമാവലിയിൽ കുന്നപ്രം എന്നും പറഞ്ഞിരിക്കുന്നത് .
പരശുരാമൻ ശിവലിംഗപ്രതിഷ്ഠ നടത്തി എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണ് കുടപ്പനകുന്ന് മഹാദേവക്ഷേത്രം .
കുടപ്പനക്കുന്ന് കുന്നത്ത് മഹാദേവക്ഷേത്രം പ്രതിഷ്ഠ
പരശുരാമ പ്രതിഷ്ഠയാണിവിടുത്തേത്.
മുൻപ് കാട്ടുപ്രദേശമായിരുന്നു കുന്നപുരവും, കുടപ്പനക്കുന്നും.
ഉപദേവന്മാർ ഗണപതി ശ്രീദേവി ശാസ്താവ് ക്ഷേത്രത്തിൽ എത്തിചേരാൻ
തിരുവനന്തപുരത്തുനിന്നും പേരൂർക്കട - മണ്ണന്തല റൂട്ടിൽ കുടപ്പനക്കുന്ന് സിവിൽ സ്റ്റേഷനു സമീപത്തായാണ് ഈ ക്ഷേത്രം നിലനിൽക്കുന്നത്.
ഏറ്റവും അടുത്ത റെയിൽവേ സ്റ്റേഷൻ തിരുവനന്തപുരം സെൻട്രൽ സ്റ്റേഷനാണ്.
അവലംബം ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ“ ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ“ ↑ ക്ഷേത്രത്തിലേക്കുള്ള വഴി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കുടപ്പാറ പൂരം
തൃശ്ശൂർ ജില്ലയുടെ വടക്കേ അറ്റത്ത് ദേശമംഗലം പഞ്ചായത്തിൽ കൊണ്ടയൂർ ദേശത്ത് ഭാരതപ്പുഴയുടെ തീരത്തായി കുടപ്പാറ ഭഗവതി ക്ഷേത്രം സ്ഥിതി ചെയ്യുന്നു.
കുടപ്പാറ ഭഗവതി ക്ഷേത്രത്തിലെ പ്രധാന ഉത്സവങ്ങൾ കുംഭമാസത്തിലെ (ഫെബ്രുവരി - മാർച്ച്) ഒരു വെള്ളിയാഴ്ച നടക്കുന്ന പൂരവും മിഥുന മാസത്തിലെ (ജൂൺ - ജൂലൈ) ചിത്ര നാളിൽ നടത്തപ്പെടുന്ന പിറന്നാളാഘോഷവുമാണ്.
വെടിക്കെട്ട് കാണുന്നതിനായി വിശാലമായ പാടശേഖരം പ്രത്യേകം കെട്ടിയൊരുക്കി സുരക്ഷാ സംവിധാനങ്ങൾ പാലിച്ചു കൊണ്ടാണ് സൌകര്യമൊരുക്കുന്നത്.
ജി.പി. മംഗലത്തുമഠം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ഫെബ്രുവരി മുതൽ തുടരുന്നു.
ജനത പാർട്ടിയുടെ നേതാവും മാവേലിക്കര എംപിയും ആയിരിന്നു    
ജി.പി മംഗലത്തുമഠം തെക്കൻ കേരളത്തിലെ പ്രമുഖ ജനത പാർട്ടി നേതാവും കൂടെ ആയിരുന്നു
ജി.പി. രാമചന്ദ്രൻ ഇംഗ്ലീഷ് വിലാസം https://ml.wikipedia.org/wiki/G.
P._Ramachandran
ഒരു മലയാളചലച്ചിത്രനിരൂപകനാണ് ജി.പി. രാമചന്ദ്രൻ (ജനനം :1963).
മൂന്നു പതിറ്റാണ്ടിലധികം കാലമായി ചലച്ചിത്രനിരൂപണരംഗത്തു പ്രവർത്തിക്കുന്നു.
ജി പി രാമചന്ദ്രൻ എഴുതിയ നിരവധി ലേഖനങ്ങൾ മലയാളത്തിലെ വലുതും ചെറുതുമായ ആനുകാലികങ്ങളിൽ പ്രസിദ്ധീകരിച്ചിട്ടുണ്ട്.
2006ൽ ഏറ്റവും നല്ല ചലച്ചിത്ര നിരൂപകനുള്ള അമ്പത്തിനാലാമത് ദേശീയ ചലച്ചിത്ര അവാർഡ് (2006)ലഭിച്ചിട്ടുണ്ട്.
പാലക്കാട്ടെ മണ്ണാർക്കാട്ട്‌ എ.പി. നാരായണന്റെയും ജി.പി. ദേവകിയുടെയും മകനായി 1963ൽ ജനിച്ചു.
പെരുവയൽ സെന്റ്‌ സേവ്യേഴ്‌സ്‌ യുപി.
സ്‌കൂളിലും ദേവഗിരി സേവിയോ ഹൈസ്‌കൂളിലും ദേവഗിരി കോളജിലും പഠിച്ചു.
ഗണിതശാസ്‌ത്രത്തിൽ ബിരുദവും മലയാള ഭാഷയിലും സാഹിത്യത്തിലും ബിരുദാനന്തര ബിരുദവും നേടി.
1998ലെ സംസ്ഥാനസർക്കാർ ചലച്ചിത്ര അവാർഡിനർഹമായ സിനിമയും മലയാളിയുടെ ജീവിതവും (എസ് പി സി എസ്), 2009ലെ സംസ്ഥാനസർക്കാർ ചലച്ചിത്ര അവാർഡിനർഹമായ മലയാള സിനിമ - ദേശം, ഭാഷ, സംസ്‌ക്കാരം (കേരള ഭാഷാ ഇൻസ്റ്റിറ്റിയൂട്ട്), 2011ലെ സംസ്ഥാനസർക്കാർ ചലച്ചിത്ര അവാർഡിനർഹമായ ലോകസിനിമ കാഴ്ചയും സ്ഥലകാലങ്ങളും (എസ് പി സി എസ്)  എന്നീ പുസ്തകങ്ങൾക്കു പുറമെ, കളങ്കം പുരളാത്ത ഒരു ഇമേജിനു വേണ്ടി, 25 ലോക സിനിമകൾ, ഇന്ത്യൻ സിനിമയിൽ നിന്ന് ഇന്ത്യയെ കണ്ടെത്തുമ്പോൾ (ചിന്ത), ലോകസിനിമായാത്രകൾ (ലീഡ് ബുക്‌സ്), പച്ചബ്ലൗസ് (പ്രോഗ്രസ്) എന്നീ പുസ്തകങ്ങളും പ്രസിദ്ധീകരിച്ചിട്ടുണ്ട്.
2003ലെ ഏറ്റവും നല്ല ചലച്ചിത്രസംബന്ധിയായ ലേഖനത്തിനുള്ള സംസ്ഥാനസർക്കാർ പുരസ്‌കാരവും ലഭിച്ചിട്ടുണ്ട്.
കേരള സർക്കാരിന്റെ പ്രഥമ സംസ്‌ക്കാരകേരളം അവാർഡുൾപ്പെടെ മറ്റവാർഡുകളും നേടിയിട്ടുള്ള ജി. പി. രാമചന്ദ്രൻ, ദേശീയ ചലച്ചിത്ര അവാർഡ് (രചനാ വിഭാഗം), അന്താരാഷ്ട്ര ഡോക്കുമെന്ററി/ഹ്രസ്വചിത്ര മേള, കേരളസംസ്ഥാന ടെലിവിഷൻ അവാർഡ്, സാഹിത്യ അക്കാദമി അവാർഡ്, സൈൻസ് ഇന്ത്യൻ കഥേതര ചലച്ചിത്രമേള, വിബ്ജിയോർ ചലച്ചിത്ര മേള, ജോൺ ഏബ്രഹാം പുരസ്‌കാരം, എസ് ബി ടി മാധ്യമ അവാർഡ് എന്നിവയുടെ ജൂറികളിൽ അംഗമായി പ്രവർത്തിച്ചിട്ടുണ്ട്.
യുവധാര മാസികയിൽ ലോകസിനിമ എന്ന പേരിലുള്ള ചലച്ചിത്രസംബന്ധിയായ സ്ഥിരം പംക്തി കൈകാര്യം ചെയ്തു വരുന്നു.
കേരളസംസ്ഥാന ചലച്ചിത്ര അക്കാദമി ജനറൽകൗൺസിൽ അംഗമായി പ്രവർത്തിക്കുന്നു.
ഇപ്പോൾ, പുരോഗമന കലാസാഹിത്യ സംഘം സംസ്ഥാന കമ്മിറ്റി, സ്റ്റേറ്റ് ബാങ്ക്‌സ് സ്റ്റാഫ് യൂണിയൻ കേന്ദ്ര കമ്മിറ്റി എന്നിവയിൽ അംഗമാണ്.
1983 മുതൽ സ്‌റ്റേറ്റ്‌ ബാങ്ക്‌ ഓഫ്‌ ഇന്ത്യയിൽ ജോലി ചെയ്തുവരുന്ന ഇദ്ദേഹം, ഇപ്പോൾ സ്റ്റേറ്റ് ബാങ്ക് ഓഫ് ഇന്ത്യയുടെ മണ്ണാർക്കാട് ആർഎസിസി യിൽ ചീഫ്‌ അസോസിയേറ്റായി സേവനമനുഷ്ടിക്കുന്നു.
സിനിമ , സംസ്കാരം  തുടങ്ങിയ വിഷയങ്ങളിൽ ജി.പി. ചെയ്യുന്ന നിരീക്ഷണങ്ങൾ 'ഉൾക്കാഴ്ച്ച' എന്ന ബ്ളോഗിൽ കാണാം.
കൃതികൾ സിനിമയും മലയാളിയുടെ ജീവിതവും കളങ്കം പുരളാത്ത ഒരു ഇമേജിനു വേണ്ടി 25 ലോക സിനിമകൾ ഇന്ത്യൻ സിനിമയിൽ നിന്ന് ഇന്ത്യയെ കണ്ടെത്തുമ്പോൾ മലയാള സിനിമ - ദേശം, ഭാഷ, സംസ്‌ക്കാരം ലോക സിനിമ- കാഴ്ച്ചയും സ്ഥലകാലങ്ങളും ലോക സിനിമാ യാത്രകൾ പച്ചബ്ലൗസ് ലോക സിനിമാ ഡയറി ഗൊദാർദ് - പല യാത്രകൾ പുരസ്കാരങ്ങൾ ദേശീയ ചലച്ചിത്ര അവാർഡ് (രാഷ്ട്രപതിയുടെ സ്വർണകമലം -2006), ഏറ്റവും നല്ല ചലച്ചിത്ര ഗ്രന്ഥത്തിനുളള കേരള സർക്കാർ അവാർഡ് (3 തവണ 1998,  2009,2011)  - ലോക സിനിമ കാഴ്ചയും സ്ഥലകാലങ്ങളും (2011), സിനിമയും മലയാളിയുടെ ജീവിതവും(1998) പുറം കണ്ണികൾ ഫിലിം ക്രിട്ടിക്സ് സർക്കിൾ വെബ് സൈറ്റിൽ ജി.പി. രാമചന്ദ്രൻ Archived 2022-08-11 at the Wayback Machine .
അവലംബം ↑ ↑ http://ulkazhcha.blogspot.in/ അധിക വായനക്ക്
ജി.പി. രാമചന്ദ്രന്റെ ബ്ലോഗ് ഉൾക്കാഴ്ചകൾ
ജി.ജി.എച്ച്.എസ്.എസ്. നെടുമങ്ങാട് ഇംഗ്ലീഷ് വിലാസം https://ml.wikipedia.org/wiki/Govt_Girls_HSS_Nedumangad
തിരുവനന്തപുരം ജില്ലയിലെ നെടുമങ്ങാട് നിയോജകമണ്ഡലത്തിലെ ഒരു സർക്കാർ വിദ്യാലയമാണ് ഗവൺമെന്റ് ഗേൾസ് ഹയർ സെക്കണ്ടറി സ്കൂൾ നെടുമങ്ങാട്.
1879-ൽ സ്ഥാപിച്ച ഈ വിദ്യാലയം തിരുവനന്തപുരം ജില്ലയിലെ പഴക്കമേറിയ വിദ്യാലയങ്ങളിലൊന്നാണ്.
വിദ്യാലയത്തിനു മുന്നിലെ പുതിയ പാതയ്ക്ക് കവി എ. അയ്യപ്പന്റെ പേരാണിട്ടിരിക്കുന്നത്.
1867 ൽ വെർണാകുലർ എഡ്യൂക്കേഷൻ ഡയറക്ടറായി ശ്രീ. ശങ്കർ സുബ്ബരായർ നിയമിതനായ തോടെയാണ് താലൂക്കടിസ്ഥാനത്ത് ഒരു സ്കൂളിന് തുടക്കം കുറിച്ചത്.
ആൺകുട്ടികൾ എ.ഇ.
ഒ ഓഫീസ് കെട്ടിടത്തിലും പെൺകുട്ടികൾ കെ.എസ്.ആർ.റ്റി.
സി സ്റ്റാന്റ് സ്ഥിതി ചെയ്യുന്ന കെട്ടിടത്തിലുമാണ് പഠിച്ചിരുന്നത്.
പിന്നീട് ഇത് ഇംഗ്ലീഷ് മീഡിയം സ്കൂളായി മാറി.
അക്കാലത്ത് മിഡിൽ സ്കൂളിൽ നിന്ന് ജയിക്കുന്നവർ തിരുവനന്തപുരത്ത് പോയാണ് ഉന്നത വിദ്യാഭ്യാസം നേടിയിരുന്നത്.
തുടർന്ന് ഇതൊരു ഹൈസ്കൂളായി ഉയർത്തി.
ഹൈസ്ക്കൂൾ (ഇപ്പോഴുള്ള ലൈബ്രറി കെട്ടിടം) മുസാവരി ബംഗ്ലാവിലേക്ക് മാറ്റി.
പിന്നീട് 1967 ൽ ആൺകുട്ടികളെ മഞ്ചയിലേക്ക് മാറ്റി.
1997  ൽ ഇതൊരു ഹയർസെക്കണ്ടറി സ്കൂളായി ഉയർത്തപ്പെട്ടു.
മിക്സഡ് സ്കൂളായിട്ടാണ് ആദ്യകാലത്ത് പ്രവർത്തിച്ചിരുന്നതെങ്കിലും ആൺകുട്ടികൾക്കും പെൺകുട്ടികൾക്കും പ്രത്യേകം ക്ലാസ്സുകളായിട്ടാണ് നടത്തിയിരുന്നത്.
ആൺകുട്ടികൾ ഇപ്പോഴത്തെ ബി. യു.പി.എസ് കെട്ടിടത്തിലാണ് ആദ്യം പഠിച്ചിരുന്നത്.
1961 - ൽ പെൺ പള്ളിക്കൂടം ആൺ പള്ളിക്കൂടം എന്നു രണ്ടായി തിരിച്ചെങ്കിലും അനുയയോജ്യമായ സ്ഥലം ലഭിക്കാത്തതിനാൽ ആണ് ഒരുമിച്ച് പ്രവർത്തിച്ചിരുന്നത്.
ശ്രീമൂലം തിരുനാളിന്റെ ഓർമ്മക്കായി ഒരു ടൗൺഹാൾ ഈ സ്കൂളിന്റെ കോമ്പൗണ്ടിൽ നിർമിച്ചു.
ശ്രീമൂലം തിരുനാളിന്റെ ഒരു എണ്ണ ഛായാചിത്രവും ഇവിടെ സൂക്ഷിച്ചിട്ടുണ്ട്.
സംസ്‌ഥാന സർക്കാരിന്റെ പൊതു വിദ്യാഭ്യാസ സംരക്ഷണ യജഞം പദ്ധതിയിലാണ് ഈ പൊതു വിദ്യാലയം മികവിന്റെ കേന്ദ്രമായത്‌.
12 കോടി ചെലവിട്ടാണ് പുതിയ കെട്ടിടവും അനുബന്ധ നിർമാണപ്രവർത്തനങ്ങളും പൂർത്തിയാക്കിയത്.
പുതിയ കെട്ടിടസമുച്ചയത്തിൽ സ്മാർട്ട് ക്ലാസ് റൂമുകൾ, മൾട്ടിമീഡിയ തിയേറ്റർ, കോൺഫറൻസ് ഹാൾ, ആധുനിക ലൈബ്രറി, റീഡിങ് റൂം, ലാബുകൾ, ടാലന്റ് ലാബുകൾ, ഭാഷ, ഗണിത ലാബുകൾ, മത്സര ക്ലബ്ബുകൾ തുടങ്ങിയവയാണ് സജ്ജമാക്കിയിരിക്കുന്നത്.
കൗൺസിലിങ്‌ സൗകര്യങ്ങൾക്കുള്ള സംവിധാനവും ഒരുക്കിയിട്ടുണ്ട്.
ജി.ജി.എച്ച്.എസ്.എസ്. പട്ടം ഗവൺമെന്റ്,മോഡൽ ഗേൾസ് എച്ച് എച്ച് എസ്സ് പട്ടം എന്ന താൾ ഈ ലേഖനവുമായി ലയിപ്പിക്കുന്നതിന്‌ ശുപാർശ ചെയ്തിരിക്കുന്നു.
( സം‌വാദം ) ഇംഗ്ലീഷ് വിലാസം https://ml.wikipedia.org/wiki/Govt_Girls_HSS_Pattom
തിരുവനന്തപുരം ജില്ലയിലെ വട്ടിയൂർക്കാവ് നിയോജകമണ്ഡലത്തിലെ ഗവൺമെന്റ് ഗേൾസ് ഹയർ സെക്കണ്ടറി സ്കൂൾ പട്ടം .
1885 ൽ കുടിപ്പള്ളിക്കൂടമായി ആരംഭിച്ചു.
പിന്നീട് എൽ.പി.എസ്. ആയും, 1974ൽ കറ്റച്ചക്കോണം ഹൈസ്കൂൾ വിഭജിച്ച്, പെൺകുട്ടികളെ ഇവിടേക്കു കൊണ്ടുവന്ന് ഗേൾസ് ഹൈസ്കൂളായി പ്രവർത്തനം ആരംഭിച്ചു.
കിഫ്ബിയിൽനിന്ന്‌ അഞ്ചുകോടി രൂപ ചെലവഴിച്ചാണ് നിർമാണപ്രവർത്തനങ്ങൾ പൂർത്തീകരിച്ചത്.
രണ്ടുനിലകളിലായി 16 ക്ലാസ് മുറികൾ, ആറ് ലാബുകൾ, ഓഡിറ്റോറിയം എന്നിവയാണുള്ളത്.
3000ഓളം കുട്ടികൾ പഠിക്കുന്ന സ്‌കൂളിൽ ആവശ്യത്തിന് ക്ലാസ് മുറികൾ ഇല്ലാത്ത സാഹചര്യത്തിലാണ് ഈ കെട്ടിടത്തിന്റെ നിർമാണം പൂർത്തിയാക്കിയത്.
ഇതോടെ എല്ലാ ക്ലാസ് മുറികളും ഹൈടെക് സംവിധാനത്തിലേക്കു മാറി.
പുതിയ കെട്ടിടത്തിലെ ലാബുകൾ അന്താരാഷ്ട്ര നിലവാരത്തിലായിരിക്കും സജ്ജീകരിക്കുക.
ഭൗതികസൗകര്യങ്ങൾ: വിശാലവും വൃത്തിയുള്ളതുമായ ക്ലാസ്സ്മുറികൾ.
എല്ലാ ക്ലാസുകളിലും ആവശ്യത്തിനുള്ള ബഞ്ചുകളും ഡെസ്കുകളും.
എല്ലാ ക്ലാസുകളിലും ഓഡിയോ സ്പീക്കറുകൾ, ഫാനുകൾ, വൈറ്റ് ബോർഡുകൾ.
ഡിജിറ്റൽ ക്ലാസ്സ്റൂമുകൾ എച്ച്.എസ്.എസ്, എച്ച്.എസ്, യു.പി വിഭാഗത്തിനു പ്രത്യേകം ലൈബ്രറികൾ.
ഐ.ടി ലാബുകൾ.
ശാസ്ത്രപോഷിണി-ശാസ്ത്ര ലാബ്.
സ്കൂൾ സൊസൈറ്റി.
വൃത്തിയുള്ളതും ജലലഭ്യതയുള്ളതുമായ ടോയിലെറ്റുകൾ ഇ-ടോയിലെറ്റ്.
6 സ്കൂൾ ബസ്സുകൾ.
വർക്ക് എക്സ്പീരിയൻസ് റൂം ഭിന്നശേഷിയുള്ള കുട്ടികൾക്ക് പ്രത്യേക പരിശീലന ക്ലാസ്സുകൾ.
അവലംബം ↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) ↑
ജി.പി.എസ്. നായർ ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ഇന്ത്യയിലെ റേഡിയോ പ്രക്ഷേപണത്തിലെ കുലപതികളിലൊരാളാണു ജി.പി.എസ് നായർ എന്നറിയപ്പെടുന്ന ജി.പി.ശക്തിധരൻ നായർ.
1939ലെ ഓണത്തിനു  മദിരാശി നിലയത്തിൽ  നിന്ന് ചരിത്രത്തിൽ ആദ്യമായി മലയാളത്തിൽ റേഡിയോ സംസാരിച്ചു.
കൊല്ലംകോട് രാജാവ് സർ വാസുദേവരാജ കേരളീയർക്ക് നൽകിയ ഓണസന്ദേശമായിരുന്നു അത്.
ആദ്യത്തെ മലയാളപ്രക്ഷേപണത്തിനു അരങ്ങൊരുക്കിയത് ഓണററി പ്രൊഡ്യൂസറായ ജി.പി.എസ് നായരായിരുന്നു.
തുടർന്ന് പ്രോഗ്രാം അസിസ്റ്റന്റായി സർവീസിൽ പ്രവേശിച്ച അദ്ദേഹം പ്രക്ഷേപണചരിത്രത്തോടൊപ്പം നടന്നു നീങ്ങി.
1943ൽ തിരുവിതാംകൂർ മഹാരാജാവ് സ്ഥാപിച്ച ട്രാവങ്കൂർ റേഡിയോ നിലയം 1950ൽ ആകാശവാണി ഏറ്റെടുക്കുന്നതിനു സർക്കാർ നിയോഗിച്ച സ്പെഷ്യൽ ഓഫീസർ അദ്ദേഹമായിരുന്നു.
ഇപ്പോഴത്തെ എം.എൽ.എ ഹോസ്റ്റൽ നിൽക്കുന്ന സ്ഥലത്ത് നിന്ന് സർ സി.പി രാമസ്വാമി അയ്യരുടെ ഔദ്യോഗികവസതിയായിരുന്ന “ഭക്തിവിലാസം”കൊട്ടാരത്തിലേക്ക് ആകാശവാണി മാറ്റിസ്ഥാപിച്ച്ത് അദ്ദേഹമായിരുന്നു.
‘ ആത്മവിദ്യാലയമേ ’അടക്കമുള്ള,മലയാളസിനിമയിലെ ആദ്യകാല അനശ്വരഗാനങ്ങളുടെ രചയിതാവായ തിരുനൈനാർ കുറിച്ചി മാധവൻ നായരെ അദ്ദേഹം അവിടെ സ്റ്റാഫ് ആർട്ടിസ്റ്റായി നിയമിച്ചു.
പ്രമുഖ പ്രക്ഷേപകരായിതീർന്ന എസ്.രാമങ്കുട്ടി നായർ,കെ.
ജി.ദേവകിയമ്മ,ടി.
പി.രാധാമണി,സി.
എസ്.രാധാദേവി,ജഗതി എൻ.കെ.ആചാരി,മാലി തുടങ്ങിയ ഒട്ടേറെ കലാകാരരെ ജി.പി.എസ്.നായർ ആകാശവാണിയിലേക്ക് കൊണ്ടുവന്നു.
കേരളത്തിലെ രണ്ടാമത്തെ ആകാശവാണി നിലയം കോഴിക്കോട്ട് സ്ഥാപിക്കുന്നതിനു നിയോഗിക്കപ്പെട്ടതും ജി.പി.എസ് നായരായിരുന്നു.
പി.ഭാസ്കരൻ,ബി.
എ.ചിദംബരനാഥ്,പി.
സി.കുട്ടികൃഷ്ണൻ,കെ.
പത്മനാഭൻ നായർ തുടങ്ങിയ പ്രതിഭാധനന്മാരെ ആകാശവാണിയിൽ അദ്ദേഹം നിയമിച്ചു.
കെ.രാഘവനെ മദിരാശിയിൽ നിന്ന് കോഴിക്കോട്ടേക്ക് കൊണ്ടുവന്നു.
പിന്നീട് ഔരംഗബാദ്,മൈസൂർ,വിജയവാഡ തുടങ്ങി ഒട്ടേറെ നിലയങ്ങളുടെ നവീകരണത്തിനും സ്ഥാപനത്തിനുമെല്ലാം അദ്ദേഹം നിയോഗിക്കപ്പെട്ടു.1967ൽ മുംബൈയിൽ നിന്ന് ആകാശവാണിയുടെ വാണിജ്യ പ്രക്ഷേപണം(“ വിവിധ് ഭാരതി “) ആരംഭിക്കുന്നതിനു നിയോഗിക്കപ്പെട്ടതും അദ്ദേഹമായിരുന്നു.32 വർഷത്തെ സേവനത്തിനു ശേഷം 1971ൽ വിവിധ് ഭാരതിയുടെ ഡയറക്റ്ററായി സേവനത്തിൽ നിന്ന് വിരമിച്ചു.2002ൽ അന്തരിച്ചു.
റേഡിയോ സ്മരണകൾ ,ജി.
പി.എസ്.നായർ,എൻ.
ബി.എസ്,1974 നവംബർ.
ജി.പി. പിള്ള ഇംഗ്ലീഷ് വിലാസം https://ml.wikipedia.org/wiki/G.
പ്രമുഖനായ പത്രാധിപരും തിരുവിതാംകൂറിലെ ആദ്യത്തെ കോൺഗ്രസ് നേതാവും മലയാളി മെമ്മോറിയൽ സമർപ്പണത്തിന്റെ മുന്നണിപ്പോരാളിയുമായിരുന്നു ബാരിസ്റ്റർ ജി.പി. പിള്ള എന്ന ജി. പരമേശ്വരൻ പിള്ള (26 ഫെബ്രുവരി 1864 - 1903).